cyanic-selkie/wikianc huggingface dataset:
भारत विकास संगम
श्री गोविन्दाचार्य का मानना है कि देश के सामने आज जो समस्याएं हैं, उनसे निपटने के लिए बौद्धिक, रचनात्मक और आंदोलनात्मक स्तर पर काम करने की जरूरत है। रचनात्मक कार्यों के लिए भारत विकास संगम का गठन किया गया। इस संगठन में राजनीतिक कार्यकर्ताओं को दूर रखने की लगातार कोशिश की गई।
बीरूपुर गाँव, बड़हिया (लखीसराय)
बीरूपुर बड़हिया, लखीसराय, बिहार स्थित एक गाँव है।
पनुवाधोखन, सल्ट तहसील
पनुवाधोखन, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
इंसाफ (1997 फ़िल्म)
इंसाफ 1997 में बनी हिन्दी भाषा की फिल्म है।
आयरलैंड राजशाही
आयरलैंड राजशाही(शास्त्रीय आयरिश:Ríoghacht Éireann; आधुनिक आयरिश:Ríocht Éireann), आयरलैंड द्वीप पर १५४२ से १८०० के बीच विद्यमान अंग्रेज़ी राजशाही का एक कठपुतली राज्य था। यह तब अस्तित्व में आई जब १५४२ में आयरलैंड की संसद ने क्राउन ऑफ़ आयरलैंड ऍक्ट पारित कर इंग्लैंड के राजा हेनरी अष्टम् को आयरलैंड का राजा घोषित कर दिया। राजतंत्र घोषित होने से पहले, इस राज्य को इंग्लैण्ड रियासत की एक जागीर(लॉर्डशिप) होने का पद प्राप्त था।
इस राज्य की स्थापन के प्रारंभिक वर्षों में आयरिश राजतन्त्र को अन्य यूरोपीय राज्यों द्वारा मान्यता प्राप्त नहीं थी। हालाँकि, कुछ प्रोटोस्टेंट राज्यों ने इसे मान्यता दी थी, परंतु किसी भी कैथोलिक राज्य ने आयरलैंड को एक वाजिब राजतंत्र और इंग्लैंड के शासक को आयरिश सिंघासन का वैधिक वारिस मानने से इनकार कर दिया था। वर्ष १९५५ में पोप पॉल चतुर्थ ने रजा हेनरी की बेटी और उत्तराधिकारी, रानी मैरी प्र॰ को आयरलैंड की रानी होने की मान्यता प्रदान की।
वर्ष १८०० में ग्रेट ब्रिटेन और आयरलैंड की सांसदों में एक्ट्स ऑफ़ यूनियन के पारित होने के कारण इसका विलय ग्रेट ब्रिटेन राजशाही के साथ होगया, और आयरलैंड की सरकार, प्रशासन तथा राजमुकुट को ग्रेट ब्रिटेन के साथ मिला कर एक संयुक्त रियासत को स्थापित किया गया। इस संयुक्त राज्य का नाम ग्रेट ब्रिटेन और आयरलैंड का यूनाइटेड किंगडम(उनिदेत किंगडम ऑफ़ ग्रेट ब्रिटेन एण्ड आयरलैंड) रखा गया, जिसमें से आयरलैंड के पांच-छ्याई भाग १९२२ में ब्रिटेन से आयरिश मुक्त राज्य के रूप में स्वतंत्र होगया।
महावाक्य
महावाक्य से उन उपनिषद वाक्यो का निर्देश है जो स्वरूप में लघु है, परन्तु बहुत गहन विचार समाये हुए है। प्रमुख उपनिषदों में से इन वाक्यो को महावाक्य माना जाता है -
प्रत्येक वेद से एक ही महावाक्य लेने पर उपरोक्त चार ही महावाक्य माने गए हैं, किन्तु वेद ऐसे कई गूढ़ वाक्यों से भरे पड़े हैं इसलिए इनके अलावा भी कई वाक्यों को महावाक्य या उनके समकक्ष माना गया है।
उपनिषद के यह महावाक्य निराकार ब्रह्म और उसकी सर्वव्यापकता का परिचय देते हैं। यह महावाक्य उद्घोष करते हैं कि मनुष्य देह, इंद्रिय और मन का संघटन मात्र नहीं है, बल्कि वह सुख-दुख, जन्म-मरण से परे दिव्यस्वरूप है, आत्मस्वरूप है। आत्मभाव से मनुष्य जगत का द्रष्टा भी है और दृश्य भी। जहां-जहां ईश्वर की सृष्टि का आलोक व विस्तार है, वहीं-वहीं उसकी पहुंच है। वह परमात्मा का अंशीभूत आत्मा है। यही जीवन का चरम-परम पुरुषार्थ है।
उपनिषद के ये महावाक्य मानव जाति के लिए महाप्राण, महोषधि एवं संजीवनी बूटी के समान हैं, जिन्हें हृदयंगम कर मनुष्य आत्मस्थ हो सकता है।
परिचय
कृष्ण यजुर्वेदीय उपनिषद "शुकरहस्योपनिषद " में महर्षि व्यास के आग्रह पर भगवान शिव उनके पुत्र शुकदेव को चार महावाक्यों का उपदेश 'ब्रह्म रहस्य' के रूप में देते हैं। वे चार महावाक्य ये हैं-
प्रज्ञानं ब्रह्म
इस महावाक्य का अर्थ है- 'प्रकट ज्ञान ब्रह्म है।' वह ज्ञान-स्वरूप ब्रह्म जानने योग्य है और ज्ञान गम्यता से परे भी है। वह विशुद्ध-रूप, बुद्धि-रूप, मुक्त-रूप और अविनाशी रूप है। वही सत्य, ज्ञान और सच्चिदानन्द-स्वरूप ध्यान करने योग्य है। उस महातेजस्वी देव का ध्यान करके ही हम 'मोक्ष' को प्राप्त कर सकते हैं। वह परमात्मा सभी प्राणियों में जीव-रूप में विद्यमान है। वह सर्वत्र अखण्ड विग्रह-रूप है। वह हमारे चित और अहंकार पर सदैव नियन्त्रण करने वाला है। जिसके द्वारा प्राणी देखता, सुनता, सूंघता, बोलता और स्वाद-अस्वाद का अनुभव करता है, वह प्रज्ञान है। वह सभी में समाया हुआ है। वही 'ब्रह्म' है।
अहं ब्रह्माऽस्मि
इस महावाक्य का अर्थ है- 'मैं ब्रह्म हूं।' यहाँ 'अस्मि' शब्द से ब्रह्म और जीव की एकता का बोध होता है। जब जीव परमात्मा का अनुभव कर लेता है, तब वह उसी का रूप हो जाता है। दोनों के मध्य का द्वैत भाव नष्ट हो जाता है। उसी समय वह 'अहं ब्रह्मास्मि' कह उठता है।
तत्त्वमसि
इस महावाक्य का अर्थ है-'वह ब्रह्म तुम्हीं हो।' सृष्टि के जन्म से पूर्व, द्वैत के अस्तित्त्व से रहित, नाम और रूप से रहित, एक मात्र सत्य-स्वरूप, अद्वितीय 'ब्रह्म' ही था। वही ब्रह्म आज भी विद्यमान है। उसी ब्रह्म को 'तत्त्वमसि' कहा गया है। वह शरीर और इन्द्रियों में रहते हुए भी, उनसे परे है। आत्मा में उसका अंश मात्र है। उसी से उसका अनुभव होता है, किन्तु वह अंश परमात्मा नहीं है। वह उससे दूर है। वह सम्पूर्ण जगत में प्रतिभासित होते हुए भी उससे दूर है।
अयमात्मा ब्रह्म
इस महावाक्य का अर्थ है- 'यह आत्मा ब्रह्म है।' उस स्वप्रकाशित परोक्ष (प्रत्यक्ष शरीर से परे) तत्त्व को 'अयं' पद के द्वारा प्रतिपादित किया गया है। अहंकार से लेकर शरीर तक को जीवित रखने वाली अप्रत्यक्ष शक्ति ही 'आत्मा' है। वह आत्मा ही परब्रह्म के रूप में समस्त प्राणियों में विद्यमान है। सम्पूर्ण चर-अचर जगत में तत्त्व-रूप में वह संव्याप्त है। वही ब्रह्म है। वही आत्मतत्त्व के रूप में स्वयं प्रकाशित 'आत्मतत्त्व' है।
अन्त में भगवान शिव शुकदेव से कहते हैं- 'हे शुकदेव ! इस सच्चिदानन्द- स्वरूप 'ब्रह्म' को, जो तप और ध्यान द्वारा प्राप्त करता है, वह जीवन-मरण के बन्धन से मुक्त हो जाता है।'
भगवान शिव के उपदेश को सुनकर मुनि शुकदेव सम्पूर्ण जगत के स्वरूप परमेश्वर में तन्मय होकर विरक्त हो गये। उन्होंने भगवान को प्रणाम किया और सम्पूर्ण प्ररिग्रह का त्याग करके तपोवन की ओर चले गये।
बाहरी कड़ियाँ
Mantra
फिरोजा बेगम
फिरोजा बेगम एक यहूदी भारतीय अभिनेत्री है। फिरोजा ने कई बॉलीवुड और मोलीवुड फिल्मों में अभिनय किया। वह 1920 और 1930 के दशक में बेहद लोकप्रिय अभिनेत्री थीं। हालाँकि उस समय कई यहूदी अभिनेत्रियाँ थीं,जैसे रूबी मायर्स और एस्तेर विक्टोरिया अब्राहम (प्रमिला) उल्लेखनीय लोग।
वह बेने इज़राइल समुदाय की है। उन्होने अपने यहूदी वंश को छिपाने के लिए मुस्लिम नाम फिरोजा बेगम का इस्तेमाल किया। वह पांच प्रसिद्ध यहूदी भारतीय अभिनेत्रियों में से एक थीं, जिन्हें डॉक्यूमेंट्री शलोम बॉलीवुड: द अनटोल्ड स्टोरी ऑफ यहूदियों एंड बॉलीवुड में डैनी बेन-मोशे द्वारा 2013 में रिलीज़ किया गया था।
कोयला (फ़िल्म)
कोयला 1997 में बनी हिन्दी भाषा की एक्शन थ्रिलर फिल्म है। राकेश रोशन द्वारा निर्देशित और निर्मित इस फिल्म में शाहरुख़ ख़ान, माधुरी दीक्षित और अमरीश पुरी प्रमुख भुमिकाओं में हैं। ये साल की 9वीं सबसे ज्यादा कमाई करने वाली फिल्म थी और इसे "औसत" दर्जा दिया गया था। इसके गीत भी खासे लोकप्रिय रहे। फिल्म के कुछ सीन अरुणाचल प्रदेश के तवांग में शूट किए गए हैं।
संक्षेप
शंकर (शाहरुख खान) एक मूक इंसान है, जिसे राजा (अमरीश पुरी) पालता है। शंकर, राजा का वफादार होता है, पर राजा उसे एक गुलाम से बढ़ कर और कुछ नहीं समझता। शंकर को राजा का छोटा भाई बिना कारण बेदर्दी से मारते रहता है। राजा अपनी खूबसूरत सहायक बिंदिया से ऊब चुका होता है और उसका डॉक्टर उसे किसी छोटी लड़की का सुझाव देता है। एक दिन राजा की नजर गाँव की एक भोली-भाली लड़की, गौरी (माधुरी दीक्षित) पर पड़ती है। वो उसके सपने देखने लगता है और उससे शादी करने की सोचता है। उसके लालची मामा और मामी भी उसकी शादी राजा से कराने को तैयार हो जाते हैं, लेकिन गौरी पहले अपने होने वाले पति की तस्वीर देखना चाहती है।
बूढ़े राजा की तस्वीर को देखते साथ ही गौरी शादी से मना कर देगी, ये सोच कर राजा उसे अपनी तस्वीर न भेज कर शंकर की तस्वीर भेज देता है। गौरी को उसी समय उससे प्यार हो जाता है और शादी का कार्यक्रम आगे बढ़ता है। शादी होने से पहले ही गौरी को पता चल जाता है कि उसकी शादी जिससे होने वाली है वो शंकर नहीं है। ये जान कर वो बेहोश हो जाती है, लेकिन राजा पुजारी को शादी रोकने से मना कर देता है। गौरी को जब होश आता है तो उसे पता चलता है कि उसकी शादी हो चुकी है और राजा उसके साथ जबरदस्ती संबंध बनाने की कोशिश में है। गौरी इससे बचने के लिए आत्महत्या करने की कोशिश करती है, पर शंकर और उसका दोस्त आ कर उसे बचा लेते हैं और वो शंकर से पहली बार आमने सामने मिलती है। वो उसे थप्पड़ मारती है और उसकी जिंदगी बर्बाद करने का आरोप भी लगाती है। शंकर का दोस्त उसे बताता है कि इसमें शंकर की कोई गलती नहीं है। हैरान गौरी उससे माफी मांगने की कोशिश करती है, लेकिन तब तक वो चला जा चुका होता है।
गौरी का भाई, अशोक (मोहनीश बहल) अपनी बहन को देखने आता है। राजा के दबाव में आ कर वो कह देती है कि वो खुश है, पर शंकर सारी सच्चाई उसके सामने ले आता है। जब उसका भाई अपनी बहन को छुड़ाने आता है तो राजा उसे मार देता है। अपने अंतिम समय पे वो शंकर से वादा लेता है कि वो उसकी बहन की रक्षा करेगा। उसके बाद शंकर और गौरी वहाँ से भाग जाते हैं। राजा गुस्से में गौरी और शंकर को देखते साथ मार डालने को कहता है और सभी उनकी तलाश करने लगते हैं। वे दोनों पहाड़ों और जंगलों में छिपते-छिपाते हैं। जंगल में शंकर को राजा के गुंडों को मारने में बहुत आसानी होती है, पर राजा के गुंडों को बहुत परेशानी होती है, इस कारण वे लोग वहाँ से चले जाते हैं। इसी दौरान गौरी और शंकर एक दूसरे से प्यार करने लगते हैं, लेकिन राजा जब वापस आता है तो वो गौरी और शंकर को झरने के पास देख लेता है और गोली चला देता है। एक गोली गौरी के हाथ में लग जाती है।
नामांकन और पुरस्कार
मनोनीत - फ़िल्मफ़ेयर सर्वश्रेष्ठ खलनायक पुरस्कार - अमरीश पुरी
राजकीय महाविद्यालय, पचमोहनी, सिद्धार्थनगर
राजकीय महाविद्यालय, पचमोहनी, सिद्धार्थनगर सह-शिक्षा के लिए एक मॉडल (आदर्श) महाविद्यालय के रूप में स्थापित किया गया है। यह पूरी तरह से उत्तर प्रदेश सरकार के प्रबन्धन द्वारा चलाया जा रहा है, जिसको राष्ट्रीय उच्चतर शिक्षा अभियान (रूसा), भारत सरकार के प्रोजेक्ट बॉडी द्वारा नवम्बर 2013 में अनुमोदित किया गया एवं अप्रैल 2015 से निर्माण कार्य सरकार की संस्था द्वारा आरम्भ हुआ। महाविद्यालय का डिजिटल उद्घाटन तथा लोकार्पण प्रधानमन्त्री द्वारा 03 फरवरी 2019 को किया गया था।
स्थिति
राजकीय महाविद्यालय, पचमोहनी, सिद्धार्थनगर, राष्ट्रीय उच्चतर शिक्षा अभियान (रूसा) के अन्तर्गत केन्द्र सरकार (भारत सरकार) एवं उत्तर प्रदेश सरकार के उच्च शिक्षा विभाग के वित्तीय अंश से निर्मित है। जिसका उद्देश्य ग्रामीण क्षेत्र में उच्च शिक्षा हेतु सरकारी शिक्षा सेवा उपलब्ध कराना है। महाविद्यालय अभी नया है, विश्वविद्यालय अनुदान आयोग से यह तीन वर्ष उपरान्त वित्तीय सहायता के लिए अनुमोदित हो जायेगा। महाविद्यालय, सिद्धार्थ विश्वविद्यालय, सिद्धार्थनगर से कोर्सवर्क और परीक्षा के लिए सम्बद्ध है।
प्रशासन
महाविद्यालय, उच्च शिक्षा विभाग, उत्तर प्रदेश सरकार के नियमानुसार संचालित होता है। प्रयागराज, उत्तर प्रदेश में उच्च शिक्षा निदेशालय स्थित है, जो महाविद्यालय को उपयोगी निर्देश के साथ वेतन, बुनियादी ढाँचागत विकास के लिए बजट उत्तर प्रदेश शासन के माध्यम से उपलब्ध कराता है। महाविद्यालय का क्षेत्रीय उच्च शिक्षा का कार्यालय गोरखपुर में स्थित है। महाविद्यालय का प्रशासन प्राचार्य की देख-रेख में चलता है। प्राचार्य की नियुक्ति उच्च शिक्षा विभाग, उत्तर प्रदेश सरकार द्वारा अनुमोदित की जाती है। प्राचार्य महाविद्यालय का आहरण वितरण अधिकारी होता है तथा प्राध्यापकों, कर्मचारियों को आदेश/ निर्देश निर्गत करता है।
फैकल्टी
महाविद्यालय में अभी (वर्तमान में) कुल 14 फैकल्टी/ प्राध्यापक के पद स्थापित हैं। जिसमें उनकी नियुक्ति या तो सीधी भर्ती (असिस्टेंट प्रोफेसर) से या स्थानान्तरण द्वारा प्रदेश सरकार करती है। स्थान्तरित प्राध्यापक, असिस्टेंट प्रोफेसर, एसोसिएट प्रोफेसर या प्रोफेसर के रैंक का हो सकता है। सीधी भर्ती उत्तर प्रदेश लोक सेवा आयोग द्वारा चयन प्रक्रिया के उपरांत की जाती है। प्राध्यापक–प्राचार्य समूह 'क' का राजपत्रित अधिकारी का पद होता है। जिसका अनुमोदन राज्यपाल, प्रदेश सरकार के पहल पर करता है।
स्टाफ
महाविद्यालय में कनिष्ठ कार्यालय सहायक, वरिष्ठ सहायक/ कार्यालयाध्यक्ष के साथ-साथ अन्य कर्मचारियों की नियुक्ति उच्च शिक्षा निदेशालय, प्रयागराज के निर्देशों के अधीन होती है।
पाठ्यक्रम
महाविद्यालय में वर्तमान में स्नातक स्तर पर बी ए (मानविकी–कला–समाज विज्ञान), बी एससी (विज्ञान, गणित), बी कॉम (वाणिज्य) का पाठ्यक्रम (ऑफलाइन–ऑनलाइन) उत्तर प्रदेश शासन द्वारा चलाने की अनुमति प्रदान की गयी है, सिद्धार्थ विश्वविद्यालय, कपिलवस्तु, सिद्धार्थनगर ने इन पाठ्यक्रमों को चलाने के लिए अनुमोदन किया है।
पुस्तकालय
महाविद्यालय में आधुनिक पुस्तकालय (डिजिटल, इ-लाइब्रेरी) की स्थापना शासन से स्वीकृत है।
बुनियादी ढाँचा
महाविद्यालय परिसर 3.01 एकड़ में बुनियादी सुविधाओं के साथ निर्मित है। छात्र-छात्राओं को परिसर में रहने लिए सुरक्षित अत्याधुनिक छात्रावास, पेयजल हेतु वाटर टावर, खेल का मैदान इस मॉडल (आदर्श) महाविद्यालय में उपलब्ध है। अकादमिक गतिविधियों के लिए चौमंजिला मुख्य भवन में स्मार्ट शिक्षण कक्ष, कार्यालय, प्रयोगशालाएं, कम्प्यूटर कक्ष–सेमिनार हाल, कॉमन रूम की व्यवस्था शैक्षणिक गतिविधियों को उच्चतर बनाने के लिए किया गया है।
अल्फ़ा कोशिका
अल्फा कोशिका (α cells) उन अंतःस्रावी कोशिकाओं को कहा जाता है जो अग्न्याशय के लेंगर्हंस के आइलेट में पायी जाती हैं। ये शरीर में अतिरिक्त ग्लूकोज़ को ग्लाइकोजेन में बदलती हैं।
वाचिक परम्परा
कथा, कहानी, लोकोक्ति, गान, भजन, कविता या अन्य मौखिक (अलिखित) साधनों द्वारा सांस्कृतिक तत्वों और परम्परा का संचार वाचिक परम्परा (oral tradition) कहलाती है। वाचित परम्परा के द्वारा विभिन्न समाज (किसी लेखन प्रणाली के बिना भी) वाचिक इतिहास, वाचिक साहित्य, वाचिक कानून तथा अन्य ज्ञान का एक पीढ़ी से दूसरी पीढ़ी में संचार करते आये हैं।
अन्य संस्कृतियों की भांति ही भारतीय संस्कृति में वाचिक परम्परा ने महत्वपूर्ण भूमिका अदा की है। भारतीय काव्य किसी न किसी रूप में वाचिक संस्कार से अभी तक सुवसित है। कविता की वाचिकता अभी भी है और वह लोक में आदर भी पाती है। श्रुति की रक्षा इसी परम्परा से हुई।
तोता रानी
तोता रानी भारत के राज हिमाचल प्रदेश के कांगड़ा जिले में डल झील के पास एक छोटा सा गाँव है। नेपाली लोगों द्वारा बसाने का इसका बहुत लंबा इतिहास रहा है। थापा और गुरुंग संस्कृति यहाँ मिश्रित हैं और अब नेपाली संस्कृति लगभग लुप्त हो गई है और लोग स्थानीय हिमाचली लोगों, गद्दी के साथ घुलमिल गए हैं।
वायुभूति गौतम
ये भगवान महावीर के तृृृृतीय गणधर थे। ये इंद्रभूति गौतम व अग्निभूति गौतम के भाई थे।
वायुभूति गौतम की शंका
प्रत्येक गणधर को अपने ज्ञान में कोई ना कोई शंका थी, जिसका समाधान भगवान महावीर ने किया था, वायुभूति को शंका थी कि, जीव और शरीर एक है या पृथक ?
जाल, रानीखेत तहसील
जाल, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
मनोहरपुर गाँव, बड़हिया (लखीसराय)
मनोहरपुर बड़हिया, लखीसराय, बिहार स्थित एक गाँव है।
अनूपशहर, बुलंदशहर ज़िला
अनूपशहर (Anupshahr) भारत के उत्तर प्रदेश राज्य के बुलन्दशहर ज़िले में स्थित एक नगर है। 2011 में हुई भारत की जनगणना के अनुसार इस तहसील में 141 गांव हैं।
तराज़ू (1997 फ़िल्म)
तराज़ू 1997 में बनी हिन्दी भाषा की फिल्म है।
पल्ली गाँव, सल्ट तहसील
पल्ली गाँव, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
कल्लड़ा नदी
कल्लड़ा नदी भारत के केरल राज्य के कोल्लम ज़िले की दो बड़ी नदियों में से एक है। यह तीन नदियों - कुलातुपुड़ा, चेन्डूरनी, कालतुरुती - के संगम से बनती है जिनका पानी पश्चिमी घाट से उतरता है। पालरुवी जलप्रपात भी नदी में पानी जोड़ता है। आगे जाकर कल्लड़ा नदी अष्टमुडी झील में विलय हो जाती है। कुल मिलाकर कल्लड़ा नदी का जलसम्भर क्षेत्र ९६० वर्ग किमी है।
ह्वाईट कोट हाईपरटेंशन
कई बार रक्तचाप दो जगह नापा जाएं तो अंतर मिलता है, यहां तक कि नर्स द्वारा नापा गया तो कम आता है और डाक्टर द्वारा नापा गया अधिक। कई बार कार्यालय में रक्तचाप नापा जाए तो अधिक आता है और घर में कम, इसे ह्वाईट कोट हाईपरटेंशन कहते हैं। इस तरह के बढ़े रक्तचाप का उपचार करने की अत्यावश्यकता नहीं होती है।
सॉरिस्किया
सॉरिस्किया (Saurischia) डायनासोरों के दो मुख्य प्रकारों में से एक है (दूसरा ऑर्नीथिस्किया है)। जीववैज्ञानिक वर्गीकरण की दृष्टि से यह एक क्लेड माना जाता है। "सॉरिस्किया" का अर्थ "सरीसृप की कमर वाला प्राणी" है। पक्षी इसी क्लेड का भाग हैं।
मिगेल डियास-कानेल
मारियो डियास-कानेल बरमूडेस (जन्म: 20 अप्रैल 1960) एक क्यूबाई राजनेता हैं जो क्यूबा के १९वें और वर्तमान राष्ट्रपति हैं। पूर्व में २०१३ से २०१८ तक वे राज्य परिषद और मंत्री परिषद के प्रथम उपराष्ट्रपति थे।
गोपद नदी
गोपद नदी (Gopad River) भारत के छत्तीसगढ़ और मध्य प्रदेश राज्यों में बहने वाली एक नदी है, जो सोन नदी की एक प्रमुख उपनदी है। सोन नदी स्वयं गंगा नदी की उपनदी है। गोपद नदी छत्तीसगढ़ के कोरिया ज़िले की सोनहत तहसील में आरम्भ होती है और मध्य प्रदेश के सिंगरौली ज़िले के बर्दी गाँव में सोन नदी में विलय होती है।
कुणाल कपूर (कपूर परिवार)
कुणाल कपूर ब्रिटिश व भारतीय मूल के पूर्व भारतीय अभिनेता हैं। वे शशि कपूर और स्वर्गीय जेनिफर केंडल के सबसे बड़े पुत्र हैं।
पारिवारिक पृष्ठभूमि
कुणाल का जन्म उस मशहूर कपूर ख़ानदान में हुआ जो कई पीढ़ियों से फ़िल्म जगत को लोकप्रिय अभिनेता और अभिनेत्रियां देता आ रहा है। उनके दादाजी पृथ्वीराज कपूर थे। उनके पैतृक चाचा राज कपूर और शम्मी कपूर हैं। उनके छोटे भाई करन कपूर और बहन संजना कपूर ने भी कुछ फ़िल्मों में अभिनय किया किन्तु वे दोनों उनकी तरह अधिक क़ामयाब नहीं हो पाए. उनके नाना-नानी जेफ़्री केंडल और लॉरा केंडल भी अभिनेता थे, जिन्होनें अपने थियेटर समूह 'शेक्स्पियेरियेना' (Shakespeareana) के साथ भारत और एशिया का दौरा किया और शेक्सपियर और शॉ के नाटकों का प्रदर्शन किया। मर्चेंट आइवरी की फ़िल्म शेक्सपियर वाला, कुछ-कुछ उनके परिवार पर आधारित थी जिसमें उनके पिता और उनकी मौसी, अभिनेत्री फ़ेलिसिटी केंडल ने भूमिका निभाई थी।
उनकी शादी निर्देशक रमेश सिप्पी की बेटी शीना सिप्पी से हुई, उनके दो बच्चे हैं, ज़हान पृथ्वीराज कपूर और शायरा लॉरा कपूर.
अभिनेता
कुणाल ने अधिकतर अपने पिता की फ़िल्मों में काम किया। 1972 में उन्होंने अपने करियर की शुरुआत अंग्रेज़ी फ़िल्म सिद्धार्थ से की जिसमें उन्होंने अपने पिता द्वारा निभाए गए शीर्षक पात्र के पुत्र का किरदार निभाया था। उसके बाद वे 1978 में श्याम बेनेगल की बहुचर्चित फ़िल्म जुनून में दिखाई दिए, जिसमें उनके पिता, माता और उनके दोनों भाई-बहन भी दिखाई दिए। 1981 में वे बॉलीवुड की अपनी पहली मुख्यधारा की फ़िल्म आहिस्ता आहिस्ता में पद्मिनी कोल्हापुरे के साथ नज़र आए। फ़िल्म बॉक्स ऑफिस पर हिट रही किन्तु उनके करियर को अच्छी शुरुआत दिलाने में नाक़ामयाब रही। 1982 में वे एक बार फिर बहु प्रशंसित फ़िल्म विजेता में अपने पिता के साथ नज़र आए। उसके बाद वे विवादास्पद कलात्मक फिल्म उत्सव (1984), सजन तारा संभारना और त्रिकाल (1985) में नज़र आये।
निर्देशक और निर्माता
एडफ़िल्म-वालाज़ (Adfilm-Valas) ने भारत में फिल्माई गई अनेक अंतर्राष्ट्रीय फ़ीचर फिल्मों और विज्ञापन फ़िल्मों का कार्यकारी-निर्माण भी किया है। इनमें उल्लेखनीय हैं: सिटी ऑफ़ जॉय (City of Joy) के श्रेय-अनुक्रम के दृश्य (credit sequence) और फ्रेंच फ़िल्में ले कैक्टस (Le Cactus) (2005) और फ़ायर इन पैराडाइज़ (Fire in Paradise).
कुणाल कपूर अपने पिता शशि कपूर के साथ, श्री पृथ्वीराज कपूर मेमोरियल ट्रस्ट एंड रिसर्च फाउंडेशन के ट्रस्टी हैं जो जुहू, मुंबई में स्थित पृथ्वी थियेटर (जिसकी स्थापना और निर्माण शशि कपूर और उनकी पत्नी जेनिफर कपूर ने किया था) का स्वामित्व रखती है और उसका कार्यभार संभालती है। पृथ्वी थियेटर, जिसका कार्यभार अब कुणाल की छोटी बहन संजना कपूर संभालतीं हैं, का लक्ष्य पेशेवर भारतीय थियेटर को बढ़ावा देना, थियेटर के लिए नई प्रतिभाओं और दर्शकों का विकास करना और थियेटर व प्रदर्शन कलाओं के लिए एक प्रेरणादायक केंद्र बनना है।
भूमि का पीएच मान
भूमि का पीएच मान (pH) यह बताता है कि भूमि क्षारीय है अथवा अम्लीय, और कितनी अम्लीय या क्षारीय है। अत: भूमि का PH मान 7.2 होता है।
pH के आधार पर मृदा का वर्गीकरण
यूएसए का कृषि विभाग पीएच के आधार पर मृदा का वर्गीकरण निम्नलिखित प्रकार से करता है:
विभिन्न पौधों के लिए उपयुकत पीएच (pH)
ऐसा पाया गया है कि भिन्न-भिन्न पादपों के लिए भिन्न-भिन्न पीएच सबसे हधिक उपयुक्त होता है। नीचे एक ऐसी सारणी दी गयी है।
सूफियाना प्यार मेरा
सूफियाना प्यार मेरा स्टार भारत पर प्रसारित एक भारतीय टेलीविजन श्रृंखला है। यह 16 अप्रैल को शुरू हुआ और 9 नवंबर 2019 को समाप्त हुआ, इसमें हेली शाह, राजवीर सिंह, विजयेंद्र कुमेरिया और पल्लवी गुप्ता ने अभिनय किया।
कहानी
ज़रून शाह, एक एनआरआई, अपने पिता की इच्छा को पूरा करने के लिए कायनात शाह से मिलने भारत पहुंचा, हालांकि वह खुद तैयार नहीं था। जब वह आता है, तो उसे पहली नजर में कायनात की चचेरी बहन सल्तनत से प्यार हो जाता है।
कायनात को देखकर जरून उनका अंतर देखकर भ्रमित हो जाता है। रूढ़िवादी, कायनात पारंपरिक और रूढ़िवादी तरीके से रहती थी और कपड़े पहनती थी। मुक्त उत्साही आधुनिक, सल्तनत अपने नियमों और शर्तों पर रहती थी।
जरून ने कायनात से शादी करने से इंकार कर दिया। सल्तनत भी उससे प्यार करने लगती है। वे शादी करने का फैसला करते हैं। कायनात ने उन्हें अलग रखने की उम्मीद में सल्तनत के खिलाफ साजिश रची लेकिन असफल रही। जल्द ही, सल्तनत को अपनी साजिशों का पता चलता है।
कायनात से बदला लेना चाहता है माधव शर्मा, 12 साल पहले उसने कायनात के पिता खासन के साथ अफेयर के चलते उसकी बहन साक्षी की हत्या कर दी थी; जेहनब ने हत्या को छिपाने में उसकी मदद की। आखिरकार कायनात का सच सामने आ जाता है।
जरून और माधव कायनात के खिलाफ लड़ने के लिए हाथ मिलाते हैं। माधव सल्तनत के प्यार में पड़ने लगता है, जिसने अपनी याददाश्त खो दी लेकिन उसे फिर से हासिल कर लिया। वह और ज़ारून एक हो जाते हैं। माधव अपने बेटे कृष के साथ दिल्ली जाता है और हर दिन सल्तनत को लिखने का वादा करता है।
20 साल बाद
बड़े होकर, कृष माधव से मिलता-जुलता है और उसकी डायरी पढ़ता है, जहाँ उसने कबूल किया कि वह हर दिन सल्तनत को पत्र लिखता था, लेकिन अपने एकतरफा प्यार के कारण उसे कभी पोस्ट नहीं कर सका।
कृष दरगाह जाते हैं और प्रार्थना करते हैं। वह सल्तनत और ज़रून की बेटी शायरा शाह से मिलता है। वे एक मुस्कान साझा करते हैं। शो का अंत शायरा और कृष की कहानी की नई शुरुआत के साथ होता है।
यस बॉस (टीवी सीरीज)
यस बॉस एक भारतीय सिटकॉम है जो 23 अप्रैल 1999 से 31 जुलाई 2009 तक सब टीवी पर प्रसारित हुआ।
भूखंड
मीरा (कविता कपूर) और मोहन श्रीवास्तव (राकेश बेदी) शादीशुदा हैं और एक ही ऑफिस में काम करते हैं। उन्होंने अपने बॉस विनोद वर्मा (आशिफ शेख) के साथ अपने संबंधों का खुलासा नहीं किया है, जो मीरा मोहन के साथ छेड़खानी का कोई मौका नहीं चूकता है और वह अपना ज्यादातर समय वर्मा विनोद को लगता है कि मीरा की शादी एक बुजुर्ग व्यक्ति से होती है।  बंटी-जी का नाम, जो मोहन खुद एक बूढ़े आदमी के रूप में प्रच्छन्न थे, आंशिक रूप से विनोद विनोद की पत्नी कविता (डेलनाज़ पॉल) को चिढ़ाने के लिए मीरा के प्रति विनोद की अवांछित प्रगति को रोकने की भी कोशिश करता है।
महरमचक गाँव, बड़हिया (लखीसराय)
महरमचक बड़हिया, लखीसराय, बिहार स्थित एक गाँव है।
पालरुवी जलप्रपात
पालरुवी जलप्रपात भारत के केरल राज्य के कोल्लम ज़िले में स्थित कल्लड़ा नदी के मार्ग में स्थित एक जलप्रपात है। यह भारत का ३२वाँ सबसे ऊँचा जलप्रपात है।
नामोत्पत्ति
मलयालम और तमिल भाषाओं में "पाल" का अर्थ "दूध" और "अरुवी" का अर्थ "नदी" या "झरना" है। "पालरुवी" का मतलब "दूध का झरना" है।
खेलों में मादन
प्रतियोगी खेलों के सन्दर्भ में, मादन या डोपन (डोपिंग) का अर्थ है, किसी खिलाड़ी द्वारा ऐसी दवायें लेना जो खेल क्षमता को बढ़ातीं हैं तथा जो प्रतिबन्धित हैं।
शारीरिक खेलकूद और मनोरंजन के क्षेत्र में शारीरिक क्षमता बढ़ाने के लिए दवाओं का सेवन सैकड़ों वर्षों से चल रहा है। सन 1904 के ओलिम्पिक खेलों के मैराथन चैम्पियन टॉमस हिक्स के कोच ने रास्ते में उसे सल्फेट ऑफ स्ट्रिकनाइन के इंजेक्शन लगाए और ब्रांडी पिलाई। ऐसे ही अनेकों प्रसंग हैं। खेल प्रतियोगिताओं में दवाओं के बढ़ते चलन को देखते हुए ही सबसे पहले 1928 में इंटरनेशनल अमेच्योर एथलेटिक फेडरेशन ने (जिसका नाम अब है इंटरनेशनल एसोसिएशन ऑफ एथलेटिक्स फेडरेशंस-आईएएएफ) ने डोपिंग पर रोक लगाई। उस समय यह रोक मौखिक थी, क्योंकि परीक्षण प्रणाली पर्याप्त रूप से विकसित नहीं थी। केवल खिलाड़ियों के मौखिक आश्वासन से काम चल जाता था। सन 1966 में अंतरराष्ट्रीय फुटबॉल फेडरेशन (फीफा) और यूनियन साइकलिस्ट इंटरनेशनल ने आईएएएफ के साथ मिलकर इस दिशा में काम करने का फैसला किया। सबसे पहले 1966 की यूरोपीय चैम्पियनशिप में टेस्ट हुए और उसके दो साल बाद अंतरराष्ट्रीय ओलिम्पिक काउंसिल (आईओसी) ने 1968 को ओलिम्पिक खेलों में ड्रग टेस्ट शुरू किए। उस समय तक भी विश्व डोपिंग-विरोधी संस्था (वाडा) नहीं बनी थी। उसकी स्थापना 10 नवंबर 1999 में हुई और तबसे इस दिशा में कड़ाई से काम हो रहा है। अलग-अलग देशों में नेशनल एंटी डोपिंग एजेंसी (नाडा) भी बनाई गई हैं। भारत में नाडा की प्रयोगशाला दिल्ली में है।
जॉन राइट (क्रिकेटर)
जॉन ज्योफ्री राइट (जन्म 5 जुलाई 1954) एक पूर्व अंतरराष्ट्रीय क्रिकेटर हैं, जो न्यूजीलैंड का प्रतिनिधित्व करते हैं। उन्होंने 1978 में इंग्लैंड के खिलाफ अंतरराष्ट्रीय क्रिकेट में पदार्पण किया।
अपने करियर के दौरान, उन्होंने 5,000 से अधिक टेस्ट रन बनाए (ऐसा करने वाला न्यूजीलैंड का पहला खिलाड़ी) 12 टेस्ट शतक के साथ 37.82 रन की औसत से, जिनमें से 10 न्यूजीलैंड में थे। वह इंग्लैंड में डर्बीशायर के लिए भी खेले। प्रथम श्रेणी क्रिकेट में उन्होंने 25,000 से अधिक रन बनाए, 50 से अधिक प्रथम श्रेणी शतक बनाए। उन्होंने लिस्ट ए सीमित क्रिकेट में 10,000 से अधिक रन बनाए।
1993 में अपनी सेवानिवृत्ति के बाद, उन्होंने 2000 से 2005 तक भारतीय राष्ट्रीय क्रिकेट टीम (इस प्रकार भारत के पहले विदेशी कोच) और 2010 से 2012 तक न्यूजीलैंड के कोच रहे।
हेअर स्ट्रीट
हेअर स्ट्रीट (अंग्रेजी:Hare Street), भारतीय शहर कोलकाता में स्थित एक सड़क है। यह बीबीडी बाग में काउंसिल हाउस स्ट्रीट और नेताजी सुभाष रोड के जंक्शन को स्ट्रैंड रोड पर स्थित, मिलेनियम पार्क से जोड़ती है।
इतिहास
हेअर स्ट्रीट का निर्माण लॉटरी कमेटी ने करवाया था।
डेविड हेअर (1775–1842), एक स्कॉटिश घड़ी निर्माता, परोपकारी और शिक्षाविद थे जो यहाँ स्थित निक्को हाउस में रहा करते थे और इस सड़क का नाम उनके नाम पर रखा गया है।
विवियन बर्कले
अपने 21 साल के सजाए गए करियर (1994-2015) में, विवियन ने कुल 60 पदक जमा किए; 22 सीधे प्रांतीय स्वर्ण पदक, 21 राष्ट्रीय स्वर्ण पदक (16 सीधे), 8 देशों के प्रभावशाली 17 अंतर्राष्ट्रीय पदक (2 स्वर्ण, 10 रजत, 5 कांस्य) के साथ। बर्कले को कनाडा और विदेशों में नेत्रहीनों और दृष्टिबाधित लोगों के लिए लॉन बाउल के खेल के निर्माण में मदद करने के लिए मान्यता प्राप्त है।
जून 2021 में, विवियन को कैनेडियन डिसएबिलिटी हॉल ऑफ़ फ़ेम (CDHF) में शामिल करने के लिए चुना गया था। कनाडाई फाउंडेशन फॉर फिजिकली डिसेबल्ड पर्सन्स (सीएफपीडीपी) द्वारा स्थापित, यह सार्वजनिक प्रदर्शनी टोरंटो ओंटारियो में मेट्रो हॉल में स्थित है और सप्ताह के सातों दिन 24 घंटे जनता के लिए खुली रहती है।
"एक एथलीट के रूप में मुझे लगता है कि साल भर का शारीरिक प्रशिक्षण और मानसिक तैयारी सफलता की कुंजी है। अपने लक्ष्यों तक पहुंचने के लिए आपको लगातार और अपने खेल के प्रति समर्पित रहने के लिए तैयार रहना चाहिए। एक एथलीट को स्वीकार करने में सक्षम होना चाहिए, साथ ही हार भी। और नई चुनौतियों का सामना करें। किसी भी खेल में सफल होने के लिए इस दर्शन को दैनिक आधार पर लागू किया जाना चाहिए।" — विवियन बर्कले
व्यक्तिगत जीवन
ग्लास बे, नोवा स्कोटिया में जन्मी, विवियन ने अपनी प्राथमिक और माध्यमिक स्कूली शिक्षा हैलिफ़ैक्स स्कूल फ़ॉर द ब्लाइंड, हैलिफ़ैक्स, नोवा स्कोटिया में प्राप्त की, जहाँ उन्होंने 1950 के दशक के मध्य में स्नातक होने से पहले प्रतिस्पर्धी तैराकी में एक ट्रॉफी जीती। विवियन 1968 में किचनर, ओंटारियो चले गए, जहाँ वह आठ साल तक ग्रैंड रिवर अस्पताल में रेडियोलॉजी विभाग में एक डार्करूम तकनीशियन के रूप में काम करेंगे। अस्पताल में अपनी नौकरी छोड़ने के बाद, विवियन 16 साल के लिए सप्ताह में दो दिन वाटरलू कैथोलिक डिस्ट्रिक्ट स्कूल बोर्ड के लिए कक्षा में शिक्षक सहयोगी बन जाएगा। उसने कई वर्षों तक के-डब्ल्यू रिकॉर्ड अखबार भी दिया और कलीग पक्षियों के प्रजनन का शौक अपनाया। कई समितियों और सेवा समूहों में योगदान करते हुए, बर्कले हमेशा अपने समुदाय में शामिल रहा है। उसका मुख्य उद्देश्य, वाटरलू क्षेत्र में, नेत्रहीनों और नेत्रहीनों की सुरक्षा, गतिशीलता और कल्याण में सुधार करना है। विवियन का एक पति रिचर्ड (50 वर्ष का), दो बच्चे लौरा-ली और माइकल और एक पोती सामंथा हैं। उसके पास एक गाइड कुत्ता भी है, अंगोरा नाम का एक काला लैब्राडोर कुत्ता। अपने खाली समय में विवियन को अफगान, पहेलियाँ, ऑडियो पुस्तकें बुनने और अपनी पसंदीदा टीम टोरंटो ब्लू जेज़ को सुनने का आनंद मिलता है, क्योंकि वह " जेरी हॉवर्थ के काम से प्यार करती है।"
गैर-प्रतिस्पर्धी नाटक (1989 – 1993)
बर्कले का लॉन बॉलिंग करियर 1989 से शुरू होकर 25 वर्षों से अधिक का है। उस समय वह पांच-पिन और दस-पिन गेंदबाजी के साथ-साथ प्रांतीय स्तर पर शफ़लबोर्ड में भी प्रतिस्पर्धा कर रही थी। विवियन शुरू में किचनर, ओंटारियो में रॉकवे गोल्फ एंड कंट्री क्लब से बाहर खेले, हालांकि इसके गोल्फ कोर्स के विस्तार के लिए 1996 के अंत में इसके लॉन बॉलिंग क्लब को बंद करने के लिए मजबूर किया गया था। अगले वर्ष, एक नया स्थानीय लॉन बॉलिंग क्लब अपने दरवाजे, हेरिटेज ग्रीन्स खोलेगा। पहले कई वर्षों तक, विवियन सप्ताह में केवल एक रात अन्य नेत्रहीन और दृष्टिबाधित सदस्यों के साथ खेलता था। बर्कले के अपने पूरे करियर में कई कोच रहे हैं, उन सभी ने उन्हें सफलता हासिल करने में मदद करने में महत्वपूर्ण भूमिका निभाई, जिनमें डॉन मेने (1989 – 2004), जीन मैकक्रॉन (2005 – 2013), और बेट्टी मेने (2014) शामिल हैं। – २०१५) (डॉन की पत्नी), कुछ का नाम लेने के लिए। विवियन ने कहा कि "मैंने (लॉन) गेंदबाजी शुरू की क्योंकि मुझे खेल और प्रतियोगिताओं की चुनौती पसंद है।"
अमेरिकन हॉरर स्टोरी
अमेरिकन हॉरर स्टोरी (American Horror Story) अमेरिकी पद्यावली हॉरर-ड्रामा गल्प टेलीविज़न शृंखला है जिसका निर्माण रायन मर्फी और ब्रैड फॅलचक ने किया है। धारावाहिक का पहला सत्र हार्मन परिवार पर केन्द्रित है। परिवार में तीन सदस्य हैं: बॅन, विविएन और उनकी पुत्री वायलेट। परिवार विविएन के गर्भपात व बॅन के विवाहेतर संबंध के बाद नई शरुआत के लिए बोस्टन से लॉस एंजिल्स रहने चला जाता है। लॉस एंजिल्स में वे एक बहाल की हुई हवेली में रहने लगते हैं, इस तथ्य से अनजान कि घर उसके पूर्व निवासियों द्वारा प्रेतवाधित है।
अमेरिकन हॉरर स्टोरी को टेलीविज़न आलोचकों और प्रशंसकों द्वारा सराहा गया था। कलाकारों की सामान्यतः सराहना की गई थी, विशेष रूप से जेसिका लैंग। शृंखला ने लगातार FX नॅटवर्क के लिए उच्च रेटिंग प्राप्त करीं, तथा अपने पहले सत्र के अंत के पश्चात यह वर्ष की सबसे बड़ी नई केबल शृंखला के रूप में उभरी।
निश्चर द्रव्यमान
निश्चर द्रव्यमान, विराम द्रव्यमान, नैज द्रव्यमान, उपयुक्‍त द्रव्यमान या (परिबद्ध निकाय अथवा कण जो अपने संवेग केन्द्र निर्देश तंत्र में प्रक्षित किए जाते हैं कि स्थिति में) सामान्य द्रव्यमान, किसी वस्तु या वस्तुओं अथवा निकाय की कुल ऊर्जा और संवेग का गुणधर्म है जो सभी निर्देश तंत्रों में लोरेन्ट्स रूपांतरण के अधीन समान रहते हैं।
उदाहरण: द्विकण संघट्ट
द्विकण संघट्ट (अथवा द्विकण क्षय) के लिए प्राकृत इकाई में निश्चर द्रव्यमान का वर्ग:
संघट्ट प्रयोग
कण संघट्ट प्रयोगों में अक्सर किसी कण की कोणीय स्थिति दिगंशीय कोण \phi और छद्मद्रुतता \eta के पदों में परिभषित की जाती है। इसके अतिरिक्त अनुप्रस्थ संवेग p_{T} सामान्यतः मापित किया जाता है। इस स्थिति में यदि कण द्रव्यमान रहित हैं, अथवा उच्च आपेक्षिक (E >> m) हैं तो तो निश्चर द्रव्यमान निम्न प्राप्त होता है:
विराम ऊर्जा
किसी कण की विराम ऊर्जा E_0 निम्न प्रकार परिभाषित की जाती है:
विराम द्रव्यमान की अवधारणा का उद्भव आपेक्षिकता के विशिष्ट सिद्धांत से हुआ जो आइन्सटीन के प्रसिद्ध परिणाम ऊर्जा-द्रव्यमान के रूप में विकास हुआ।
दूसरे शब्दों में, तुल्य डिराक निश्चर विराम द्रव्यमान की अवधरणा ज्यामितीय द्रव्य धारा के गुणनफल के तदनुरूप नैज ऊर्जा और गुणोत्तर एकीकृत सिद्धांत में द्रव्यमान की एकल परिभाषा के भाग के रूप में व्यापक विभव के पदों में परिभषित की जा सकती है।
दादागिरी (1997 फ़िल्म)
दादागिरी 1997 में बनी हिन्दी भाषा की फिल्म है।
बुलंदशहर (तहसील), बुलंदशहर
यह तहसील बुलंदशहर जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 256 गांव हैं।
यमुनोत्री विधानसभा निर्वाचन क्षेत्र, उत्तराखण्ड
यमुनोत्री विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। उत्तरकाशी जिले में स्थित यह निर्वाचन क्षेत्र अनारक्षित है। 2012 में इस क्षेत्र में कुल 61,863 मतदाता थे।
विधायक
2012 के विधानसभा चुनाव में प्रीतम सिंह पंवार इस क्षेत्र के विधायक चुने गए।
!वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
कालक्रम
छतवन
छतवन केवटीरनवे तहसील, दरभंगा जिला, बिहार, भारत में एक गाँव है।
छतवन स्वयं की पंचायत है जो कि ग्राम पंचायत राज छतवन के नाम से पंजिकृत है। और छतवन पंचायत 14 वार्डों में विभाजित है।
इतिहास
इस गाँव के जमींरुद्दीन सरदार जो कि ज़मींदार थे। इनके द्वारा अकबर के समय में छतवन की स्थापना की गई थी। इस गाँव का नाम छतवन पड़ने का कारण यह है कि के अल्स्टोनिया विद्वानों (छतवन का वृक्ष) के कारण पड़ा, वहाँ अलबोनिया स्कॉलरोलिस वृक्ष का बगीचा था। जो अकबरी में अनुवादकों में से एक था। दरबार न्यू राज दरभंगा की स्थापना के बाद मिथिला (क्षेत्र) में कराधान प्रणाली को विकसित करने के लिए कई विस्तार हुए। राज दरभंगा में बिहार और बंगाल के १८ क्षेत्रों में ४,४९५ गाँव थे और उस समय संपत्ति के प्रबंधन के लिए ७,५०० से अधिक अधिकारी कार्यरत थे ।
भूगोल
छतवन एक बड़ा गाँव है। जो कि केवटीरनवे, दरभंगा जिले, बिहार में स्थित है। आसपास के गांवों में शामिल हैं लोआम (3.2 किमी), रैैयाम फैक्ट्री (5 किमी), मुरिया (5.4 किमी) और केवटी (7.8  किमी), जबकि निकटतम शहर दरभंगा (16  किमी) है। मधुुबनी (13   किमी) और पंडौल (9.8  किमी)। मधुबनी रोड गाँव से होकर जाती है। जो राष्ट्रीय राजमार्ग 27(5.9किमी) ) के पास है  एक मुख्य पूर्व-पश्चिम गलियारा। निकटतम रेलवे स्टेशन तारसराय स्टेशन है, 6.4   किमी दूर है ।
जनसांख्यिकी
२०११ की जनगणना के अनुसार, ११०५४ की कुल आबादी के साथ, छतवन २३३९ परिवारों का निवास स्थान था,
छतवन की अपनी पंचायत है। बिहार की तुलना में छतवन गाँव की साक्षरता दर कम है। २०११ में, पूरे बिहार के लिए ६१.८० की तुलना में छतवन गांव की साक्षरता दर ५५.७७% थी। छतवन में पुरुष साक्षरता ६३.७७% है, जबकि महिला साक्षरता दर ४७.०५% है।
अर्थव्यवस्था
कृषि इस गांव का मुख्य पेशा है। और इसने महत्वपूर्ण औद्योगिक विकास का अनुभव नहीं किया है। जीवछ नदी, छतवन के पूर्व में बहती है। एक उपजाऊ बाढ़ का मैदान प्रदान करती है। जो कि धान, गेहूं, मसूर, मक्का, मूंग, सरसों और सब्जियों को उगाने का आधार है। आम के फल बहुतायत में उगाए जाते हैं। और प्रसंस्करण के लिए राईम चीनी कारखाने में शिपिंग से पहले गन्ने का उत्पादन किया जाता है। यहां कई बाजारों के साथ-साथ छतवन बाज़ार और छोटे व्यवसायों के लिए भी जाना जाता है, जिसमें कपड़े की दुकानें, गहने, जनरल स्टोर, हार्डवेयर स्टोर, बाइक शोरूम आदि शामिल हैं। छतवन का मुख्य बाजार मधुबनी रोड पर गांधी चौक, आज़ाद चौक, चांदनी चौक, एपीजे अब्दुल कलाम चौक, कुंवर चौक और मौलाना मज़हरुल हक़ चौक आदि हैं।   ।
ज्ञान प्रबोधिनी
ज्ञान प्रबोधिनी (अंग्रेजी :Jnana Prabodhini) एक भारत का सामाजिक संगठन तथा निजी विद्यालय है। इसकी शाखाएं महाराष्ट्र के विभिन्न जगहों पर स्थित है, जिनमें पुणे ,निगड़ी ,सोलापूर तथा सदाशिव पेठ इत्यादि जगहों पर है।
छतवन
संस्कृति
छतवन एक बहु-सांस्कृतिक समाज है। मनाए जाने वाले मुस्लिम त्योहारों में ईद अल-फितर (ईद), ईद अल-अधा (बकरीद) और मुहर्रम मनाया जाता है । हिन्दू मनाया त्योहारों में शामिल हैं, छठ के पांच दिन बाद दीपावली, मकर संक्रांति, दुर्गा पूजा और दिवाली मनााया जाता है।
शिक्षा
छतवन इस्लामिक के साथ-साथ आधुनिक शिक्षा में शिक्षा के बहुत सारे संसाधन हैं। आधुनिक शिक्षा के लिए कई सरकारी और निजी स्कूल हैं।
इस्लामी शिक्षा के लिए दो मदर्से हैं दोनों मद्रसा सरकारी मान्यता प्राप्त हैं।
सड़क परिवहन
छतवन गाँव और शहरों के दूसरे हिस्से से जुड़ा हुआ है, तरसराय - रैयाम सड़क वाया, छतवन गाँव से होकर गुजरता है जो राष्ट्रीय राजमार्ग २७ और तारसराय स्टेशन दक्षिण छोड़ से जुड़ा है। और उत्तर छोर मधुबनी जिले से जुड़ा है। छतवन - हाजीपुर सड़क राष्ट्रीय  राजमार्ग ५२७बी  पश्चिम छोर से जुड़ा हुआ है और पूर्वी छोर छतवन से जुड़ा हुआ है। छतवन - पंडौल से भी जुड़ा हुआ है। छतवन में गाँव और शहरों से पास के लिए ऑटो रिक्शा सेवाएं हैं। और यहाँ बस सेवा भी हैं। दरभंगा - मधुबनी, वाया रैयाम शुगर फैक्ट्री , छतवन- दरभंगा, वाया खिरमा इत्यादि।
रेल परिवहन
निकटतम रेलवे स्टेशन तारसराय रेलवे स्टेशन (TRS) हैं। जो लोग दिल्ली की यात्रा करना चाहते हैं वे तारसराय रेलवे स्टेशन से सीधी ट्रेन ले सकते हैं, दो एक्सप्रेस ट्रेन यहाँ रुकती है   :
जलवायु
छतवन में आर्द्र उपोष्णकटिबंधीय जलवायु ( कोपेन जलवायु वर्गीकरण Cwa ) है।
वेस्ट इंडीज क्रिकेट टीम का श्रीलंका दौरा 1993-94
वेस्टइंडीज क्रिकेट टीम ने 1 से 18 दिसंबर 1993 तक श्रीलंका का दौरा किया। इस दौरे में तीन एक दिवसीय अंतर्राष्ट्रीय (वनडे) और एक एक टेस्ट मैच शामिल थे। यह पहली बार था जब वेस्टइंडीज ने श्रीलंका का दौरा किया, जिसने दोनों देशों के बीच पहली बार टेस्ट मैच की मेजबानी की। वेस्टइंडीज और श्रीलंका बोर्ड प्रेसिडेंट इलेवन के बीच तीन दिवसीय दौरे का मैच भी 3 से 5 दिसंबर तक गाले इंटरनेशनल स्टेडियम में खेला गया था।
खराब मौसम से यह दौरा बाधित हो गया था, इसके पांच में से केवल एक जुड़नार ने अपना पूरा कोर्स चलाया। टेस्ट मैच में 12 घंटे से कम का खेल था। गाले में एकमात्र अन्य प्रथम श्रेणी का मैच और भी संक्षिप्त था। बारिश ने पहले एक-दिवसीय अंतरराष्ट्रीय मैच को खत्म कर दिया और तीसरे को 23 ओवर के मैच में बदल दिया गया।
दौरे को पहले तीन टेस्ट मैचों की श्रृंखला के रूप में पेश किया गया था। हीरो कप को समायोजित करने के लिए इसे फिर से व्यवस्थित और छोटा कर दिया गया, भारत में एक सीमित ओवर की प्रतियोगिता जिसमें दोनों टीमों ने भाग लिया।
वनडे सीरीज
तीन एकदिवसीय मैच खेले गए, एक टेस्ट मैच से पहले और दो।
जैवसामग्री
जैवसामग्री (biomaterial) ऐसे पदार्थों को कहते हैं जिनका विकास चिकित्सीय उपयोग हेतु जैविक तंत्रों के साथ जुड़ने या सम्पर्क बनाने के उद्देश्य से किया गया हो। जैवसामग्री का उपयोग प्रायः चिकित्सा के लिए (जैसे शरीर के किसी ऊतक के कार्य को ठीक करने, विस्तार करने, मरम्मत करने या प्रतिस्थापित करने के लिए), या निदान (diagnosis) के लिए किया जाता है।
जैवसामग्री के अध्ययन को "जैवसामग्री विज्ञान" (biomaterials science) या "जैवसामग्री इंजीनियरी" (biomaterials engineering) कहते हैं। विज्ञान के रूप में जैवसामग्री के अध्ययन को पचार वर्ष से अधिक समय हो चुके हैं। इसका सतत विकास हुआ है और इस समय अनेकों कम्पनियाँ जैवसामग्री का उपयोग करके नए उत्पाद लाने में बहुत अधिक धन खर्च कर रही हैं। जैवसामग्री विज्ञान के अन्तर्गत चिकित्साशास्त्र, जीवविज्ञान, रसायन विज्ञान, ऊतक इंजीनियरी और पदार्थ विज्ञान आदि सभी के तत्त्वों का समावेश है।
यहाँ यह स्पष्ट करना आवश्यक है कि जैवसामग्री और जैविक पदार्थ (जैसे अस्थि) एक ही नहीं हैं। जैविक पदार्थ, जीवों द्वारा या जीवों के शरीर में बनते हैं, जबकि जैवसामग्री कृत्रिम ढंग से निर्मित किए जाते हैं। इसके अलावा कोई जैवसामग्री, जैव-अनुकूल ( biocompatible) है या नहीं, यह पारिभाषित करते समय सावधानी बरतना आवश्यक है क्योंकि किसी प्रसंग में कोई जैवसामग्री जैव-अनुकूल हो सकता है, जबकि किसी दूसरे प्रसंग में हो सकता है कि वह जैव-अनुकूल न हो।
1990 एशियाई शीतकालीन खेल
दूसरे एशियाई शीतकालीन खेल ९ मार्च से १४ मार्च, १९९० के मध्य सपोरो, जापान में आयोजित किए गए थे। मूल रूप से भारत को इन खेलों का आयोजन करना था, लेकिन तकनीकि और कोषीय परेशानियों के कारण मेज़बानी जापान को दे दी गई। इन खेलों में तीन राओस ने पहली बार भाग लिया: ईरान, चीनी ताइपे और फ़िलीपीन्स।
पदक तालिका
(मेज़बान देश नीले में)
जाला, रानीखेत तहसील
जाला, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
स्तनपान
माँँ द्वारा अपने शिशु को अपने स्तनों से आने वाला प्राकृतिक दूध पिलाने की क्रिया को स्तनपान कहते हैं। यह सभी स्तनपाइयों में आम क्रिया होती है। स्तनपान शिशु के लिए संरक्षण और संवर्धन का काम करता है। नवजात शिशु में रोग प्रतिरोधात्मक शक्ति नहीं होती। माँँ के दूध से यह शक्ति शिशु को प्राप्त होती है। माँँ के दूध में लेक्टोफोर्मिन नामक तत्व होता है, जो बच्चे की आंत में लौह तत्त्व को बांध लेता है और लौह तत्त्व के अभाव में शिशु की आंत में रोगाणु पनप नहीं पाते। माँँ के दूध से आए साधारण जीवाणु बच्चे की आँत में पनपते हैं और रोगाणुओं से प्रतिस्पर्धा कर उन्हें पनपने नहीं देते। माँँ के दूध में रोगाणु नाशक तत्त्व होते हैं। वातावरण से मां की आंत में पहुंचे रोगाणु, आंत में स्थित विशेष भाग के संपर्क में आते हैं, जो उन रोगाणु-विशेष के खिलाफ प्रतिरोधात्मक तत्व बनाते हैं। ये तत्व एक विशेष नलिका थोरासिक डक्ट से सीधे माँँ के स्तन तक पहुंचते हैं और दूध से बच्चे के पेट में। इस तरह बच्चा माँँ का दूध पीकर सदा स्वस्थ रहता है।
अनुमान के अनुसार 820,000 बच्चों की मौत विश्व स्तर पर पांच साल की उम्र के तहत वृद्धि हुई जिसे स्तनपान के साथ हर साल रोका जा सकता है। दोनों विकासशील और विकसित देशों में स्तनपान से श्वसन तंत्र में संक्रमण और दस्त के जोखिम को कमी पाई गयी है। स्तनपान से संज्ञानात्मक विकास में सुधार और वयस्कता में मोटापे का खतरा कम हो सकती है।
जिन बच्चों को बचपन में पर्याप्त रूप से मां का दूध पीने को नहीं मिलता, उनमें बचपन में शुरू होने वाले डायबिटीज की बीमारी अधिक होती है। उनमें अपेक्षाकृत बुद्धि विकास कम होता है। अगर बच्चा समय पूर्व जन्मा (प्रीमेच्योर) हो, तो उसे बड़ी आंत का घातक रोग, नेक्रोटाइजिंग एंटोरोकोलाइटिस हो सकता है। अगर गाय का दूध पीतल के बर्तन में उबाल कर दिया गया हो, तो उसे लीवर का रोग इंडियन चाइल्डहुड सिरोसिस हो सकता है। इसलिए छह-आठ महीने तक बच्चे के लिए मां का दूध श्रेष्ठ ही नहीं, जीवन रक्षक भी होता है।
स्तनपान के लाभ
मां का दूध केवल पोषण ही नहीं, जीवन की धारा है। इससे मां और बच्चे के स्वास्थ्य पर सकारात्मक प्रभाव पड़ता है। शिशु को पहले छह महीने तक केवल स्तनपान पर ही निर्भर रखना चाहिए। यह शिशु के जीवन के लिए जरूरी है, क्योंकि मां का दूध सुपाच्य होता है और इससे पेट की गड़बड़ियों की आशंका नहीं होती। मां का दूध शिशु की प्रतिरोधक क्षमता बढ़ाने में भी सहायक होता है। स्तनपान से दमा और कान की बीमारी पर नियंत्रण कायम होता है, क्योंकि मां का दूध शिशु की नाक और गले में प्रतिरोधी त्वचा बना देता है। कुछ शिशु को गाय के दूध से एलर्जी हो सकती है। इसके विपरीत मां का दूध शत-प्रतिशत सुरक्षित है। शोध से प्रमाणित हुआ है कि स्तनपान करनेवाले बच्चे बाद में मोटे नहीं होते। यह शायद इस वजह से होता है कि उन्हें शुरू से ही जरूरत से अधिक खाने की आदत नहीं पड़ती। स्तनपान से जीवन के बाद के चरणों में रक्त कैंसर, मधुमेह और उच्च रक्तचाप का खतरा कम हो जाता है। स्तनपान से शिशु की बौद्धिक क्षमता भी बढ़ती है। इसका कारण यह है कि स्तनपान करानेवाली मां और उसके शिशु के बीच भावनात्मक रिश्ता बहुत मजबूत होता है। इसके अलावा मां के दूध में कई प्रकार के प्राकृतिक रसायन भी मौजूद होते हैं।
मां को स्तनपान के लाभ
नयी माताओं द्वारा स्तनपान कराने से उन्हें गर्भावस्था के बाद होनेवाली शिकायतों से मुक्ति मिल जाती है। इससे तनाव कम होता है और प्रसव के बाद होनेवाले रक्तस्राव पर नियंत्रण पाया जा सकता है। मां के लिए दीर्घकालिक लाभ हृदय रोग, और रुमेटी गठिया का खतरा कम किया है। स्तनपान करानेवाली माताओं को स्तन या गर्भाशय के कैंसर का खतरा न्यूनतम होता है। स्तनपान एक प्राकृतिक गर्भनिरोधक है। स्तनपान सुविधाजनक, मुफ्त (शिशु को बाहर का दूध पिलाने के लिए दुग्ध मिश्रण, बोतल और अन्य खर्चीले सामान की जरूरत होती है) और सबसे बढ़ कर माँ तथा शिशु के बीच भावनात्मक संबंध मजबूत करने का सुलभ साधन है। मां के साथ शारीरिक रू प से जुड़े होने का एहसास शिशुओं को आरामदायक माहौल देता है।
श्रेय मल्लिक (बिहार राजनीतिज्ञ)
श्रेय मल्लिक भारत के बिहार राज्य के एक राजनेता हैं। वे वर्तमान में भारतीय जनता पार्टी के सदस्य है।    मल्लिक विशेष तौर पर छात्रों और युवाओं के हित के मुद्दे को सरकार के समक्ष रखते हैं।
स्तनपान
स्तन पान विधि
शिशु के जन्म के फौरन बाद स्तनपान शुरू कर देना चाहिए। जन्म के तत्काल बाद नग्न शिशु को (उसके शरीर को कोमलता से सुखाने के बाद) उसकी मां की गोद में देना चाहिए। मां उसे अपने स्तन के पास ले जाये, ताकि त्वचा से संपर्क हो सके। इससे दूध का बहाव ठीक होता है और शिशु को गर्मी मिलती है। इससे मां और शिशु के बीच भावनात्मक संबंध विकसित होता है। स्तनपान जल्दी आरंभ करने के चार प्रारंभिक कारण हैं
श्रेय मल्लिक (बिहार राजनीतिज्ञ)
राजनीतिक सक्रियता
श्रेय मल्लिक महज 16 साल की उम्र से ही बिहार की राजनीति में सक्रीय है। वे वर्तमान में बिहार भाजपा के मुखर नेता के तौर पर पहचाने जाते हैं।
स्तनपान
कब तक
साधारणतया कम से कम छह महीने तक शिशु को स्तनपान कराना चाहिए और उसके बाद दो साल या उसके बाद तक भी स्तनपान कराया जा सकता है। माता के बीमार होनेपर भी शिशु को स्तनपान कराना जरूरी होता है। आमतौर पर साधारण बीमारियों से स्तनपान करनेवाले शिशु को कोई नुकसान नहीं पहुंचता। यहां तक कि टायफायड, मलेरिया, यक्ष्मा, पीलिया और कुष्ठ रोग में भी स्तनपान पर रोक लगाने की सलाह नहीं दी जाती है।
स्तनपान कराने की स्थितियां
ही स्थिति और latching आवश्यक तकनीक से निपल व्यथा कि रोकथम और बच्चे को पर्याप्त दूध प्राप्त करने के लिए स्तनपान कराने की स्थितियां महतवपूर्ण है।
"पक्ष पलटा" बच्चे की स्वाभाविक प्रवृत्ति मुंह खुला के साथ स्तन की ओर मोड़ करने के लिए है; माताओं कभी कभी धीरे उनकी निप्पल के साथ बच्चे के गाल या होंठ पथपाकर एक स्तनपान सत्र के लिए स्थिति में ले जाते हैं, तो जल्दी से स्तन पर ले जती है,बच्चे को प्रेरित करने के द्वारा इस का उपयोग करते हैं जबकि उसके मुंह खुला हुआ है। निपल व्यथा को रोकने और बच्चे को पर्याप्त दूध प्राप्त करने के लिये स्तन और परिवेश का बड़ा हिस्सा बच्चे के मुह के अन्दर होना ज़रुरी है।विफलता अप्रभावी स्तनपान मुख्य कारणों में से एक है और शिशु स्वास्थ्य संबंधी चिंताओं को जन्म दे सकते है।इसलिये चिकित्सक का परामर्श आवश्य लें।
दबाव समूह
दबाव समूह का वर्तमान राजनीतिक व्यवस्थाओं में विशेष स्थान है। ... दबाव समूहों के संदर्भ में कहा जा सकता है कि जब कोई संगठन अपने सदस्यों के हितों की पूर्ति के लिए राजनीतिक सत्ता को प्रभावित करता है और उनकी पूर्ति के लिए दबाव डालता है तो उस संगठन को 'दबाव समूह' कहते हैं।
स्तनपान
स्तनों में लंप
स्तनपान के दौरान स्तनों में लम्प सामान्य बात है जो कि किसी छिद्र के बन्द होने से बन जाता है। दूध पिलाने से पहले (गर्म पानी से स्नान या सेक) सेक और स्तनों की मालिश करें (छाती से निप्पल की ओर गोल गोल कोमलता से अंगुली के पोरों से करें या पम्प द्वारा निकाल दें। बन्द छिद्र या नली को खोल लेना महत्वपूर्ण है नहीं तो स्तनों में इन्फैक्शन हो सकता है। यदि इस सब से लम्प न निकले या फ्लू के लक्षण दिखाई दें तो चिकित्सक का परामर्श लें।
दबाव समूह
औपचारिक दबाव समूह भारत मे निम्न प्रकार के है । 1. व्यवसाय समूह -  जैसे फिक्की, एसोचेम ,एमओ इत्यादी
2. व्यापार संघ -  जैसे AITUC, INTUC , HMS , CITU इत्यादि
4. छात्र संगठन - जैसे ABVP, NSUI , AISA इत्यादि
5. पेशेवर समितियां - जैसे इंडियन मेडिकल एसोसिएशन, बार काँसिल ऑफ इंडिया इत्यादि
6. धार्मिक संगठन - जैसे आरएसएस, विहिप , जमात - ए - इस्लामी , शिरोमणि अकाली दल इत्यादि
7. जातीय समूह - जैसे हरिजन सेवक संघ, कायस्थ समूह , ब्राह्मण सभा , राजपूत समूह इत्यादि
9. आदिवासी संघठन समूह - NSSCN, PLA , JMM , TNU इत्यादि
10. विचारधारा समूह - जैसे अम्बेडकवादी ,गांधीवादी, पर्यावरणवादी इत्यादि
एसाव
एसाव इब्रानी बाइबिल में इसहाक का बड़ा बेटा है। उनका उल्लेख उत्पत्ति की पुस्तक और नबियों ओबद्याह और मलाकी द्वारा किया गया है। क्रिश्चियन न्यू टेस्टामेंट ने उन्हें एपिस्टल टू रोमन्स और एपिस्टल टू द इब्रानियों में संकेत दिया।
इब्रानी बाइबिल के अनुसार एसाव एदोमाइट्स के पूर्वज और इस्राएलियों के कुलपति याकूब के बड़े भाई हैं। याकूब और एसाव इसहाक और रुबिका के पुत्र थे, और इब्राहीम और सारा के पोते थे। जुड़वाँ बच्चों में से एसाव सबसे पहले पैदा हुआ था जिसके पीछे याकूब ने एड़ी पकड़ी हुई थी। जब लड़कों का जन्म हुआ तब इसहाक साठ वर्ष का था।
एसाव, एक "खेत का आदमी", एक शिकारी बन गया जिसमें "असभ्य" गुण थे जो उसे अपने जुड़वां भाई से अलग करते थे। इन गुणों में उनकी लालिमा और ध्यान देने योग्य बाल थे। इब्रानी शब्द तम (जिसका अर्थ "अपेक्षाकृत पूर्ण मनुष्य" भी है) के अनुवाद पर निर्भर करते हुए याकूब एक सादा या साधारण व्यक्ति था। याकूब के रंग का उल्लेख नहीं किया गया था। उत्पत्ति के दौरान, एसाव को अक्सर अपने छोटे जुड़वां, याकूब (इज़राइल) द्वारा प्रतिस्थापित किए जाने के रूप में दिखाया गया है।
मुस्लिम परंपरा के अनुसार पैगंबर याक़ूब या इज़राइल अपनी मां के पसंदीदा थे, और उनके जुड़वां भाई एसाव अपने पिता पैगंबर इशाक के पसंदीदा थे, और उनका उल्लेख क़िसास अल-अंबिया में "याक़ूब की कहानी" में किया गया है।.
जन्मसिद्ध अधिकार
उत्पत्ति २५:२५ एसाव के जन्म का वर्णन करता है, "पहिला तो लाल रंग का निकला, और उसका पूरा शरीर रोममय वस्त्र के समान निकला; और उन्होंने उसका नाम एसाव रखा।" एसाव शब्द का अर्थ ही पूरी तरह निश्चित नहीं है। अन्य लोगों ने अरबी  'अथा' (عثا) से समानता का उल्लेख किया है जिसका अर्थ है "हिरसुते"। एदोम नाम भी एसाव के लिए जिम्मेदार ठहराया गया है जिसका अर्थ है "लाल" (हेब: `आदमोनी); एसाव के बालों के रंग का वर्णन करने के लिए इसी रंग का प्रयोग किया जाता है। उत्पत्ति उसकी लाली को "लाल मसूर की दाल" के समान बनाती है जिसके लिए उसने अपना जन्मसिद्ध अधिकार बेचा था। एसाव सेईर में एदोमियों का वंश बना। उत्पत्ति में एसाव अपने जुड़वाँ भाई याकूब के पास लौटा जो खेतों से भूखा था। वह याकूब से उसे कुछ "लाल कुटीर" देने के लिए विनती करता है (उसके उपनाम पर एक नाटक,  `एदोम जिसका अर्थ है "लाल"।) यह उसके लाल बालों को संदर्भित करता है। एसाव के जन्मसिद्ध अधिकार ( के बदले में याकूब एसाव को मसूर की दाल का एक कटोरा प्रदान करता है। bəḵorāh, परिवार पर अधिकार के साथ ज्येष्ठ पुत्र के रूप में पहचाने जाने का अधिकार), और एसाव इससे सहमत हैं। इस प्रकार याकूब एसाव के पहिलौठे के अधिकार को प्राप्त करता है। यह अंग्रेजी वाक्यांश का मूल है "दाल की गड़बड़ी के लिए किसी का जन्मसिद्ध अधिकार बेचना"।
उत्पत्ति २७:१–४० में याकूब धोखे का उपयोग करता है जो उसकी माँ रुबिका से प्रेरित है, अपने अंधे पिता इसहाक के आशीर्वाद का दावा करने के लिए जो स्वाभाविक रूप से ज्येष्ठ पुत्र, एसाव के कारण था।
उत्पत्ति २७:५–७ में रुबिका सुन रही है जबकि इसहाक अपने पुत्र एसाव से बात कर रहा है। जब एसाव अहेर का अहेर लेने के लिथे अपके अपके पुत्र याकूब से कहने को मैदान को जाता या, तब रुबिका अपके पुत्र याकूब से कहती है, मैं ने तेरे पिता को तेरे भाई एसाव से यह कहते सुना, कि मेरे लिथे अहेर करके उसका स्वादिष्ट भोजन बना, कि मैं खाऊं।, और मेरी मृत्यु ' पहिले तुझे यहोवा के साम्हने आशीर्वाद दे रुबिका तब याकूब को एक विस्तृत धोखे में निर्देश देती है जिसके माध्यम से याकूब एसाव से एसाव से इसहाक और उसकी विरासत से अपने आशीर्वाद को चुराने के लिए एसाव का दिखावा करता है - जो सिद्धांत रूप में एसाव पहले से ही याकूब को देने के लिए सहमत हो गया था। याकूब अपने पिता इसहाक द्वारा अनुरोधित भोजन लाकर और एसाव होने का नाटक करके अपने भाई के पहिलौठे के अधिकार को चुराने की योजना का पालन करता है। याकूब ने मेमने की बालों वाली खाल से खुद को ढँक कर अपना भेष बदल लिया ताकि जब उसका अंधा पिता उसे छूने जाए, तो उसकी चिकनी त्वचा उसे उसके बालों वाले भाई के धोखेबाज के रूप में दूर न कर दे। याकूब ने सफलतापूर्वक अपने पिता इसहाक का आशीर्वाद प्राप्त किया। परिणामस्वरूप, इसहाक की मृत्यु के बाद याकूब परिवार का आत्मिक अगुवा बन गया और अब्राहम की प्रतिज्ञाओं का उत्तराधिकारी बन गया (उत्पत्ति २७:३७)।
जब एसाव को अपने भाई की चोरी के बारे में पता चलता है, तो वह क्रोधित होता है और अपने पिता से आशीष को नष्ट करने के लिए विनती करता है। इसहाक ने अपने सबसे बड़े बेटे की दलील का जवाब यह कहकर दिया कि उसके पास देने के लिए केवल एक आशीर्वाद था और वह पवित्र आशीर्वाद को उलट नहीं सकता था। एसाव क्रोधित है और याकूब को मारने की प्रतिज्ञा करता है (उत्पत्ति २७:४१)। एक बार फिर रुबिका अपने छोटे बेटे को उसके बड़े जुड़वां भाई एसाव द्वारा मारे जाने से बचाने के लिए हस्तक्षेप करती है।